[{"text_idx": "#000003", "text": "Nod y cwrs undydd hwn yw rhoi cyflwyniad i gyfranogwyr i astudiaethau dichonoldeb o ymyriadau iechyd cyhoeddus cymhleth. Mae astudiaethau o\u2019r fath yn cynhyrchu\u2019r dystiolaeth sydd ei hangen i benderfynu sut i fynd ati i gynnal astudiaeth werthuso ar raddfa lawn."}, {"text_idx": "#000004", "text": "Bydd cyfranogwyr yn dysgu am wahanol nodau astudiaethau dichonoldeb, eu dulliau cysylltiedig, sut y gall canfyddiadau astudiaeth lywio penderfyniadau tuag at werthusiad ar raddfa lawn a sut i adrodd ar ganfyddiadau dichonoldeb. Bydd cyfleoedd ar gyfer rhwydweithio a gwaith grw\u0302p cymhwysol yn cael eu darparu yn ystod y dydd. Mae\u2019r ti\u0302m addysgu yn cynnwys awduron nifer o weithiau empirig a methodolegol sy\u2019n ymwneud ag astudiaethau dichonoldeb gan gynnwys Dr Kelly Morgan, Dr Britt Hallingberg a\u2019r Athro Graham Moore."}, {"text_idx": "#000005", "text": "Beth fyddwch chi\u2019n ei ddysgu?"}, {"text_idx": "#000006", "text": "Rhesymau dros gynnal astudiaethau dichonoldeb\nDadleuon, cysyniadau ac egwyddorion allweddol mewn perthynas a\u0302 therminoleg a dulliau astudio dichonoldeb\nY dulliau ymchwil (meintiol ac ansoddol) a ddefnyddir i fynd i\u2019r afael ag ansicrwydd sy\u2019n ymwneud ag ymyrraeth a chynllun gwerthuso astudiaeth dichonoldeb yn y dyfodol\nSut y gellir defnyddio canfyddiadau astudiaethau dichonoldeb i lywio penderfyniadau yngly\u0302n a\u0302 symud at astudiaeth werthuso yn y dyfodol\nSut i adrodd am astudiaethau dichonoldeb\nTeipolegau ac enghreifftiau o astudiaethau dichonoldeb o ymyriadau cymhleth i iechyd y cyhoedd"}, {"text_idx": "#000007", "text": "I bwy mae\u2019r cwrs hwn?"}, {"text_idx": "#000008", "text": "Ymchwilwyr, myfyrwyr PhD, ymarferwyr a llunwyr polisi sydd a\u0302 diddordeb mewn datblygu a gwerthuso ymyriadau cymhleth, yn benodol ar gyfer iechyd y cyhoedd. Ni ragdybir y bydd gennych unrhyw wybodaeth flaenorol."}, {"text_idx": "#000009", "text": "Byddwn yn cadarnhau amseroedd, darparu deunyddiau dysgu, a gwybodaeth arall yn ystod y pythefnos cyn eich cwrs."}]